Ž. Berārs
Ž. Berārs (franču: J. Bérard) bija franču treka riteņbraucējs. Startējis 1900. gada vasaras olimpiskajās spēlēs. Berārs 1900. gada vasaras olimpiskajās spēlēs Parīzē bija vienīgais, kurš startēja visās riteņbraukšanas disciplīnās, kas tika aizvadītas šajās olimpiskajās spēlēs. Viņš labākos rezultātus ieguva punktu braucienā, kur izcīnīja 5. vietu. Sprinta braucienā viņš startēja tikai priekšsacīkšu kārtas braucienā. Savā braucienā viņš ieguva 4. vietu un turpmākajai cīņai nekvalificējās. Viņš startēja arī 25 kilometru braucienā, taču šajā disciplīnā viņš nefinišēja.